KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. november 18-i  ülésére)

TÁRGY: 
A 90/2009. SZÁMÚ KÉPVISELŐ-TESTÜLETI HATÁROZAT MÓDOSÍTÁSA
A Képviselő-testület 2009. szeptember 23-i ülésén, a 90/2009. számú határozatával módosította a 116/2007. számú Képviselő-testületi határozatot, mivel a Kiskőrösi Többcélú Kistérségi Társulás Tanácsa a 2009. augusztus 25-én tartott ülésén az orvosi ügyelethez való önkormányzati hozzájárulás mértékét 2009. június 1-2009. december 31. közötti időszakra  lakosonként 36,22 Ft összegben fogadta el az 50/2009. (VIII. 25.) Többcélú Társ. határozatban az addig fizetett 34,50 Ft/hó/lakos összeg helyett. Döntésüket azzal indokolták, hogy az Emergency Service Kft. alacsonyabb összeget számlázott a közbeszerzési eljárás eredményeként létrejött szerződés szerint számolható összegnél.

A Kiskőrösi Többcélú Kistérségi Társulás és az Emergency Service Kft. között 2007. szeptember 27. napján, a kistérségi központi orvosi ügyelet ellátására létrejött megbízási szerződés alapján az Emergency Service Kft-t az orvosi ügyeleti feladatok ellátásáért az OEP finanszírozás százalékában ( egy főre vetítve) 139,59 % összeg illeti meg lakosonként. A megbízási díj összegét a szerződő felek minden szerződési évfordulón felülvizsgálják a megbízási szerződés szerint.

Az Emergency Service Kft. ügyvezetője és a Kistérségi Iroda vezetője is ez év folyamán megbeszélést folytatott Kecel, Császártöltés és Soltszentimre polgármestereivel a központi orvosi ügyeleti rendszerhez való csatlakozásról, de ezek a települések nem kívánnak csatlakozni a központi orvosi ügyeleti rendszerhez. Ezzel meghiúsult az az elképzelés, hogy a rendszerbe bevont települések lakosságszáma alapján lehívható REP finanszírozás fedezze a magasabb összegű hozzájárulás szükségletét. Ezért a Kiskőrösi Többcélú Kistérségi Társulás Tanácsa a 2009. október 29-én tartott ülésén ismét tárgyalta az orvosi ügyelethez való önkormányzati hozzájárulás mértékét, mivel nem 2009. június 1-től, hanem 2009. január 1-től szükséges az önkormányzati hozzájárulást emelni ahhoz, hogy az Emergency Service Kft-vel a közbeszerzési eljárás eredményeként kötött szerződésben rögzítettek szerinti díj kifizethető legyen.

A Kiskőrösi Többcélú Kistérségi Társulás Tanács, ezért az orvosi ügyelethez való önkormányzati hozzájárulás mértékéről az alábbi határozatot fogadta el:

„Kivonat

A Kiskőrösi Többcélú Kistérségi Társulás 2009. október 29-én tartott ülésén készült jegyzőkönyvből

66/2009. (X. 29.) Többcélú Társ határozat

Az orvosi ügyelethez való önkormányzati hozzájárulás mértékéről

1. A Kiskőrösi Többcélú Kistérségi Társulás Tanácsa egyetért azzal, hogy a kistérségi orvosi ügyelet működéséhez a MEP finanszírozáson felüli, lakosságarányosan fizetendő önkormányzati hozzájárulás mértéke 2009. január 1. - 2009. december 31. közötti időszakra  lakosonként 36,22 Ft, 2010. január 1. napjától 38,51 Ft összegben kerüljön megállapításra.

2. A Tanács felkéri  a résztvevő önkormányzatok polgármestereit, hogy az 1. pontban megjelölt mértékű hozzájárulást elfogadásra terjesszék saját Képviselő testületük  elé és a döntésről tájékoztassák a Kistérségi Irodát.”

Így 513.636,-Ft helyett 539.243,- Ft összeget kell Kiskőrös Város Önkormányzatának havonta  az orvosi ügyeleti ellátáshoz a Többcélú Kistérségi Társulásnak átutalni, ami 2009. évben 307.284,- Ft többletkiadást jelent.
A fentiek alapján javaslom, hogy a Képviselő-testület a 90/2009. sz. Képv. testületi határozatában meghatározott legfeljebb 37,- Ft/fő/hó támogatási összeget 2009. január 1. napjától biztosítsa. 

Kiskőrös, 2009. november 4.

Domonyi László sk.

polgármester

HATÁROZAT-TERVEZET

Kiskőrös Város Képviselő-testülete a 90/2009. sz. Képv. testületi határozatban a „2009. június 1.” szövegrészt „2009. január 1.” szövegrészre módosítja. 
Felelős:    polgármester

Határidő: azonnal
